
			JUDEȚUL ALBA
COMUNA SĂSCIORI
CONSILIUL LOCAL
                                                    

                                                      HOTĂRÂREA nr. 60/2024
Privind indexarea impozitelor și taxelor locale pentru anul fiscal 2025

	Consiliul local al comunei Săsciori, județul Alba, întrunit în ședință publică ordinară în 26.04.2024;
	Luând în dezbatere:
     - Proiectul de hotărâre nr. 61/27.02.2024 privind indexarea impozitelor și taxelor locale pentru anul fiscal 2025, inițiat de domnul primar Morar Nicolae Florin; 
    - Referatul de aprobare nr. 62/27.02.2024 privind indexarea impozitelor și taxelor locale pentru anul fiscal 2025;
    - Raportul de specialitate nr.63/27.02.2024, privind indexarea impozitelor și taxelor locale pentru anul fiscal 2025;
    - Raportul de avizare al comisiei de specialitate nr.1 - pentru agricultura, economico-financiară, amenajarea teritoriului și urbanism;
    - Raportul de avizare al comisiei de specialitate nr.2 - pentru activităţi social-culturale, culte, învăţământ, sănătate şi familie, muncă,protecţie socială, protecţie copii, tineret şi sport;
   - Raportul de avizare al comisiei de specialitate nr.3 - juridică și de disciplină, protecția mediului și turism;
	Având în vedere că rata inflației pentru anul 2023 comunicată pe site-ul Ministerului Finanțelor Publice este de 10,4%,
	În conformitate cu prevederile:
                - Art.491 din Titlul IX al Legii nr. 227/2015 privind Codul Fiscal, cu modificările și completările ulterioare,
                - Legii nr.273/2006 privind finanțele publice locale, cu modificările și completările ulterioare, 
      In temeiul prevederilor art.129 alin 2 lit.b (c), precum și ale art.196 alin.1 lit.a din OUG nr. 57/2019, privind Codul Administrativ, cu modificările și completările ulterioare;
HOTĂRĂȘTE:
Art.1. Pentru anul fiscal 2025, impozitele și taxele locale datorate de contribuabili, persoane fizice și juridice, se indexează cu 10,4% față de impozitele și taxele datorate pentru anul 2024, stabilite prin Hotărârea Consiliului Local al comunei Săsciori nr. 62/2023.
Art.2. Impozitele și taxele locale stabilite prin prezenta hotărâre constituie venituri proprii ale bugetului local al comunei Săsciori pe anul 2025.
Art.3. Prezenta hotărâre intră în vigoare la data de 1 ianuarie 2025.
Art.4. Cu ducerea la îndeplinire a prezentei hotărâri se încredințează Compartimentul Financiar contabil din cadrul Primăriei Comunei Săsciori.



Art.5. Prezenta se comunică Instituției Prefectului-județul Alba, primarului comunei, compartimentului Finaciar contabil și se afișează public.

Săsciori, 26 aprilie 2024


       Preşedinte de şedință,                                               Contrasemnează pentru legalitate,
                  Consilier                                                              Secretar general UAT
             Mirca Nicolae                                                        Groza Ligia Daniela




























Prezenta Hotărâre a fost adoptată cu un numar de 15 voturi favorabile, valabil exprimate, care reprezintă 100 % din numarul consilierilor în funcție și 100% din numărul consilierilor prezenți.

